ENTUUHA EGYENDA N'EINAMA

Entuuha egyenda neinama 
Obundi ekenda kunshama 
Eyekoreire ekyana ky'enshama 
Obwo nkahurira naahama!

Obu ensi eyenda kuntama 
Nkataaha omwa Mburakuhama 
Nashanga omwana naakama
Nyinento akwaitse naashaba 
Nkahurira byona byantama!

Ku orya munonga oshayaaya 
Nangwa n'bundi oshandaara 
Ku oza kugyenda otaawaana 
Nangwa n'obundi oyayaana 
Abanyaine abo tibahangaara!

KANYONGYEREHO N'AKA KESHONGORO, 
NAKO AKU NTAKAHAMIZE 
NYAKUKAHIMBA OWA MBERE,
KWONKA AHABW'OBUNUZI BWAKO
NAKO KANKONGYEREHO 
KU ARINTABAARIZA GURYAHWEERA AH'ISHAZA!

Otakigamba ekyo kinyonyi ky'Eihanga 
Otagiboora Nyamunyonyi y'Eihanga

Entuuha ka ni Nyamurungi
Entuuha Leo ka Ninyamurungi!
Ai nuunu, neyengyengyeta; 
oh neyengyengyeta!

Na Mukuru w'Eihanga ryaitu akagireeba 
Yagira ngu neyengyengyeta
Na memba waitu wa Palamenti akagireeba 
Yagira ngu neyengyengyeta!
oh neyengyengyeta!

Otakigamba ekyo kinyonyi ky'Eihanga 
Otagiboora Nyamunyonyi y'Eihanga
Entuuha ka ni Nyamurungi
Entuuha ka ni Nyamurungi
Ai nuunu, neyengyengyeta; 
oh neyengyengyeta!


N'abakama b'ensi yaitu bakagireeba 
Baagira ngu neyengyengyeta
Na LC 1 waitu akagireeba
Na Meeya waitu buzima akagireeba
Yaagira ngu neyengyengyeta
oh neyengyengyeta!

Otakigamba ekyo kinyonyi ky'Eihanga 
Otagiboora Nyamunyonyi y'Eihanga
Entuuha ka ni Nyamurungi
Ai nuunu, neyengyengyeta; 
oh neyengyengyeta!

Akibishopu waitu akagireeba 
Yaagira ngu neyengyengyeta 
Nangwa n'ediini zoona zikagireeba 
Bahamya ngu neyengyengyeta!
oh neyengyengyeta!

Otakigamba ekyo kinyonyi ky'Eihanga 
Otagiboora Nyamunyonyi y'Eihanga
Entuuha ka ni Nyamurungi
Ai nuunu, neyengyengyeta; 
oh neyengyengyeta!

 N'ensi z'aheeru okwo zikagireeba 
Zaagira ngu neyengyengyeta
Naiwe nanye na buri omwe akagireeba 
Twahamya ngu neyengyengyeta!
oh neyengyengyeta!

Otakigamba ekyo kinyonyi ky'Eihanga 
Otagiboora Nyamunyonyi y'Eihanga
Entuuha ka ni Nyamurungi
Ai nuunu, neyengyengyeta; 
oh neyengyengyeta!
Oh ekya Uganda; oh nikyengyengyeta.....!

